
APSPRIEDES AR PIEGĀDĀTĀJIEM NOTEIKUMI
atklātā konkursā “Darba apģērbu noma un pilna servisa nodrošināšana”
[bookmark: _Hlk82699583][bookmark: _Hlk503161718](ID. Nr. BIOR 2026/32/AK)
Rīgā,                                                                                                                                           2026. gada 30. jūnijā
1. Pasūtītāja nosaukums: Pārtikas drošības, dzīvnieku veselības un vides zinātniskais institūts „BIOR” (turpmāk – Institūts vai Pasūtītājs).
2. Publiskās apspriedes pamatojums: Institūts saskaņā ar Publisko iepirkumu likuma 18. panta 2.1 daļu rīko apspriedi ar piegādātājiem, lai nodrošinātu piegādātāju iespējas iepazīties ar plānotā atklātā konkursa pamatnoteikumiem, tehniskās specifikācijas prasībām, kā arī saņemtu ieinteresēto pretendentu priekšlikumus atklātā konkursa dokumentu pilnveidei.
3. Iepirkuma priekšmets: darba apģērbu noma un pilna servisa nodrošināšana.
4. Iepirkuma identifikācijas numurs: BIOR 2026/32/AK.
5. Kopējais pakalpojuma sniegšanas laiks: 36 (trīsdesmit) mēneši no līguma noslēgšanas dienas.
6. Plānotais atklātā konkursa izsludināšanas laiks: 2026. gada jūlijs.
7. Paredzamā līgumcena: 109 743,00 EUR (viens simts deviņi tūkstoši septiņi simti četrdesmit trīs euro, 00 centi) bez PVN.
8. Apspriedes norise: 
8.1. Apspriede tiek organizēta, nodrošinot piegādātāju iespējas attālināti iepazīties ar plānotā atklātā konkursa pamatnosacījumiem un tehniskās specifikācijas prasībām, elektroniski sniegt priekšlikumus atklātā konkursa dokumentācijas pilnveidei;
8.2. Pasūtītājs paziņojumu par organizēto apspriedi publicē Iepirkumu uzraudzības biroja Publikāciju vadības sistēmā (turpmāk – IUB PVS);
8.3. Apspriedes norises laiks: datums, līdz kuram sniedzami piegādātāju priekšlikumi atklātā konkursa dokumentācijai, tiek norādīts IUB PVS paziņojumā;
8.4. Piegādātāji izskata ar plānoto atklāto konkursu saistītos dokumentus un sniedz priekšlikumus, ja tādi ir, par piegādātāju ierobežojošām prasībām un izsaka priekšlikumus nepieciešamajiem labojumiem, izsaka iespējamās līgumcenas priekšlikumus.
9. Piegādātāju priekšlikumu iesniegšanas kārtība: 
9.1. Piegādātāji priekšlikumus iesniedz, nosūtot uz elektroniskā pasta adresi baiba.skuja@bior.lv IUB PVS paziņojumā norādītajā priekšlikumu iesniegšanas termiņā;
9.2. Piegādātāju priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
10. Priekšlikumu izskatīšanas kārtība:
10.1. Pasūtītājs izskata piegādātāju sniegtos priekšlikumus un izvērtē to pamatotību un nepieciešamību iekļaušanai atklātā konkursa dokumentācijā;
10.2. Pasūtītājs pretendentam, kas iesniedzis priekšlikumus atklātā konkursa dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai atklāta konkursa dokumentācijā.
11. Kopā ar apspriedes ar piegādātājiem noteikumiem tiek publicēta šāda informācija:
11.1. Plānotās pretendentu kvalifikācijas (atlases) prasības;
11.2. Tehniskā specifikācija;
11.3. Tehniskais piedāvājums. 

Pasūtītājs jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

